BA จ่ายค่าฉีกสัญญาเช่าสนามบินสมุย-หยุดบิน ฉุดงบ Q3 ขาดทุนเพิ่ม 3 เท่า
BA จ่ายค่าฉีกสัญญาเช่าสนามบินสมุย-หยุดบินชั่วคราว ฉุดงบไตรมาส 3/64 ขาดทุนเพิ่ม 3 เท่า มาที่ 6.98 พันลบ. จากปีก่อนขาดทุน 1.57 พันลบ. ส่วนงวด 9 เดือนขาดทุนเพิ่ม 72% มาที่ 8.41 พันลบ. จากปีก่อนกำไร 4.88 พันลบ.
BA จ่ายค่าฉีกสัญญาเช่าสนามบินสมุย-หยุดบินชั่วคราว ฉุดงบไตรมาส 3/64 ขาดทุนเพิ่ม 3 เท่า มาที่ 6.98 พันลบ. ส่วนงวด 9 เดือนขาดทุนเพิ่ม 72%
12 พ.ย. 2564

บริษัท การบินกรุงเทพ จำกัด (มหาชน) หรือ BA รายงานผลการดำเนินงานไตรมาส 3/2564 สิ้นสุดวันที่ 30 ก.ย.2564 ดังนี้

ทั้งนี้ไตรมาส 3/2564 มีผลขาดทุนเพิ่มขึ้น จากผลขาดทุนสุทธิจากการยกเลิกสัญญาเช่ากองทุนรวมสิทธิการเช่าอสังหาริมทรัพย์สนามบินสมุย 5,434.7 ล้านบาท โดยมีรายได้รวม 672.3 ล้านบาท ลดลงร้อยละ 25.3 ซึ่งส่วนใหญ่เกิดจากรายได้บัตรโดยสารของธุรกิจสายการบินและธุรกิจสนามบิน ซึ่งลดลงร้อยละ 83.2 และร้อยละ 81.7 ตามลำดับ อันเนื่องมาจากการแพร่ระบาดของเชื้อไวรัส COVID-19 ระลอกที่ 3 ตั้งแต่ช่วงกลางเดือนเมษายน 2564
รวมทั้งมาตรการควบคุมการเดินทางที่เข้มงวด การยกระดับการดำเนินการเฝ้าระวังป้องกันโรคที่สอดคล้องกับข้อกำหนดและคำสั่งของรัฐ เรื่องห้ามสายการบินรับส่งผู้โดยสารเข้าหรือออกพื้นที่สีแดงเข้ม ส่งผลให้บริษัทฯ ต้องหยุดปฏิบัติการบินชั่วคราวตั้งแต่กลางเดือนกรกฎาคม 2564 จนถึงเดือนสิงหำคม 2564 ส่งผลให้มีจำนวนผู้โดยสารลดลงร้อยละ 85.9